|  |
| --- |
| Številka: 007-902/2019/7 |
| Ljubljana, 13. december 2019 |
| EVA 2019-3130-0046 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Predlog Uredbe o dopolnitvah Uredbe o plačah in drugih prejemkih javnih uslužbencev za delo v tujini – predlog za obravnavo** |
| **1. Predlog sklepov vlade:** |
| Na podlagi prvega odstavka 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?urlurid=2005823) – uradno prečiščeno besedilo, [109/08](http://www.uradni-list.si/1/objava.jsp?urlurid=20084694), [38/10](http://www.uradni-list.si/1/objava.jsp?urlurid=20101847) – ZUKN, [8/12](http://www.uradni-list.si/1/objava.jsp?urlurid=2012268), [21/13](http://www.uradni-list.si/1/objava.jsp?urlurid=2013787), [47/13](http://www.uradni-list.si/1/objava.jsp?urlurid=20131783) – ZDU-1G, [65/14](http://www.uradni-list.si/1/objava.jsp?urlurid=20142739) in 55/17) je Vlada Republike Slovenije na ... seji … pod točko … sprejela naslednji **SKLEP:**1. Vlada Republike Slovenije je izdala Uredbo o dopolnitvah Uredbe o plačah in drugih prejemkih javnih uslužbencev za delo v tujini ter jo objavi v Uradnem listu Republike Slovenije.2. Vlada Republike Slovenije nalaga Podskupini za kadre predsedovanja Republike Slovenije Svetu Evropske unije, da z namenom zagotavljanja enake obravnave vseh javnih uslužbencev, ki opravljajo naloge v okviru posebnega vladnega projekta Predsedovanja Republike Slovenije Svetu Evropske unije 2021, poda usmeritve glede določitve višine izplačila delovne uspešnosti iz naslova povečanega obsega dela za javne uslužbence, ki so napoteni na delo v tujino. Usmeritve potrdi Ožja delovna skupina za priprave in izvedbo predsedovanja Republike Slovenije Svetu Evropske unije. Stojan Tramte GENERALNI SEKRETAR Sklep prejmejo: * ministrstva,
* vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Rudi Medved, minister, Ministrstvo za javno upravo,
* Mojca Ramšak Pešec, državna sekretarka, Ministrstvo za javno upravo,
* Peter Pogačar, generalni direktor Direktorata za javni sektor, Ministrstvo za javno upravo,
* mag. Branko Vidič, vodja Sektorja za plače v javnem sektorju, Ministrstvo za javno upravo.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| Pri pripravi gradiva niso sodelovali zunanji strokovnjaki. |
| **4. Predstavniki vlade, ki bodo sodelovali pri delu državnega zbora:** |
| **/** |
| **5. Kratek povzetek gradiva:** |
| Predlog uredbe vsebuje nov 21.a člen, s katerim se tudi za javne uslužbence, ki so napoteni na delo v tujino, določa možnost izplačila dela plače za delovno uspešnost iz naslova povečanega obsega dela v okviru sodelovanja pri izvajanju posebnega vladnega projekta “Predsedovanje Republike Slovenije Svetu Evropske unije 2021«, ki ga je določila Vlada Republike s sklepom št. 54001-2/2018/8 z dne 22. 11. 2018. Predlog novega 21.a člena določa enake pogoje in višino izplačila dela plače za delovno uspešnost iz naslova povečanega obsega dela v času priprav in izvedbe predsedovanja Republike Slovenije Svetu Evropske unije 2021, tudi za javne uslužbence, ki so napoteni na delo v tujino, in sicer tako, da se s predlagano dopolnitvijo uredbe predlaga enaka ureditev glede izplačila delovne uspešnosti, kot velja za javne uslužbence, ki opravljajo delo v Republiki Sloveniji. Za te javne uslužbence izplačilo dela plače iz naslova povečanega obsega dela pri izvajanju posebnega vladnega projekta določa zakon, ki ureja sistem plač v javnem sektorju in uredba, ki ureja delovno uspešnost iz naslova povečanega obsega dela za javne uslužbence.Z namenom zagotavljanja enake obravnave vseh javnih uslužbencev, ki opravljajo naloge v okviru posebnega vladnega projekta »Predsedovanja Republike Slovenije Svetu Evropske unije 2021«, bo Podskupina za kadre predsedovanja Republike Slovenije Svetu Evropske unije pripravila usmeritve, ki jih bo potrdila Ožja delovna skupina za priprave in izvedbo predsedovanja Republike Slovenije Svetu Evropske unije, glede določitve višine izplačila delovne uspešnosti iz naslova povečanega obsega dela, ob upoštevanju dejstva, da je osnova za izračun delovne uspešnosti iz naslova povečanega obsega dela tudi za javne uslužbence, napotene na delo v tujino, osnovna plača za delo v Republiki Slovenije, da navedeni uslužbenci delo opravljajo v tujini, zaradi česar imajo določeno plačo za delo v tujini ter da je delovna uspešnost izvzeta iz obdavčitve in plačila vseh socialnih prispevkov.Zaradi navedene dopolnitve uredbe je treba spremeniti tudi definicijo plače za delo v tujini, tako da bo ta vsebovala tudi del plače za delovno uspešnost iz naslova povečanega obsega dela v času priprav in izvedbe predsedovanja Republike Slovenije Svetu Evropske unije 2021 (dopolnitev 6. člena uredbe).  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
2. **Finančne posledice za državni proračun**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)Finančna sredstva za vse aktivnosti, povezane s pripravami in izvedbo posebnega vladnega projekta Predsedovanje Republike Slovenije Svetu Evropske unije 2021, se zagotavljajo na podprogramu 030104 – Predsedovanje Svetu Evropske unije. Vsi proračunski uporabniki morajo znotraj podprograma na svojih proračunskih postavkah načrtovati vse relevantne stroške (npr. za plače, nagrajevanje javnih uslužbencev itd.) in jih ob pripravah vsakoletnih proračunov do vključno leta 2022 oziroma do poravnave vseh obveznosti v zvezi s predsedovanjem umestiti v svoj finančni načrt. Na ta način bo mogoče sprotno spremljanje vseh stroškov predsedovanja in ob koncu predsedovanja transparentno prikazati vse stroške, kot seštevek izdatkov na podprogramu v vseh letih.Glede na zgoraj navedeno finančnih posledic za izplačilo delovne uspešnosti za javne uslužbence, ki bodo opravljali delo v tujini v okviru navedenega projekta, ni možno oceniti.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:**Gradivo ni takšne narave, da bi ga bilo treba objaviti na spletni strani predlagatelja. |
| Gradivo je bilo predhodno objavljeno na spletni strani predlagatelja: | NE |
| Gradivo ni takšne narave, da bi ga bilo treba objaviti na spletni strani predlagatelja. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE  |
| **11. Gradivo je uvrščeno v delovni program vlade:** | NE |
|  **Rudi Medved** **MINISTER**  |

Priloga:

* Predlog Uredbe o dopolnitvah Uredbe o plačah in drugih prejemkih javnih uslužbencev za delo v tujini

PREDLOG EVA 2019-3130-0046

Na podlagi prvega odstavka 3. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18), 44. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš), 96. člena Zakona o službi v Slovenski vojski (Uradni list RS, št. 68/07 in 58/08 – ZSPJS-I) in petega odstavka 70. člena Zakona o državnem tožilstvu (Uradni list RS, št. 58/11, 21/12 – ZDU-1F, 47/12, 15/13 – ZODPol, 47/13 – ZDU-1G, 48/13 – ZSKZDČEU-1, 19/15, 23/17 – ZSSve in 36/19) Vlada Republike Slovenije izdaja

**UREDBO**

**o dopolnitvah Uredbe o plačah in drugih prejemkih javnih uslužbencev**

**za delo v tujini**

**1. člen**

V Uredbi o plačah in drugih prejemkih javnih uslužbencev za delo v tujini (Uradni list RS, št. 14/09, 16/09 – popr., 23/09, 51/10, 67/10, 80/10 – ZUTD, 41/12, 68/12, 47/13, 96/14, 39/15, 57/15, 73/15, 98/15, 6/16, 38/16, 62/16, 4/17, 26/17, 35/17, 54/17, 5/18, 35/18, 43/18, 64/18, 6/19, 35/19 in 59/19) se v 6. členu v prvem odstavku pred piko doda besedilo: »ter dela plače za delovno uspešnost iz naslova povečanega obsega dela v času priprav in izvedbe predsedovanja Republike Slovenije Svetu Evropske unije 2021«.

**2. člen**

Za 21. členom se doda nov 21.a člen, ki se glasi:

 **»21.a člen**

**(del plače za delovno uspešnost iz naslova povečanega obsega dela v času priprav in izvedbe predsedovanja Republike Slovenije Svetu Evropske unije 2021)**

(1) Javnemu uslužbencu se lahko izplača del plače za delo v tujini za delovno uspešnost iz naslova povečanega obsega dela za opravljeno delo v posameznem mesecu, če je povečani obseg dela opravil v okviru sodelovanja pri izvajanju posebnega vladnega projekta »Predsedovanje Republike Slovenije Svetu Evropske unije 2021«, ki ga je določila Vlada Republike Slovenije s sklepom št. 54001-2/2018/8 z dne 22. 11. 2018 in za katerega so zagotovljena dodatna sredstva.

(2) Javnemu uslužbencu iz prejšnjega odstavka se izplača del plače za delo v tujini za delovno uspešnost iz naslova povečanega obsega dela v posameznem mesecu pod pogoji in v višini, ki jih zakon, ki ureja sistem plač in uredba, ki ureja delovno uspešnost iz naslova povečanega obsega dela za javne uslužbence, določata za izplačilo delovne uspešnosti iz naslova povečanega obsega dela za sodelovanje pri izvajanju posebnih projektov.

(3) Osnova za obračun delovne uspešnosti iz prejšnjega odstavka je osnovna plača javnega uslužbenca za delo v Sloveniji.

(4) Javnemu uslužbencu, ki prejme del plače za delovno uspešnost iz naslova povečanega obsega

dela, se za iste naloge ne sme dodeliti dodatek iz 11. člena te uredbe.«.

**KONČNA DOLOČBA**

**3. člen**

Ta uredba začne veljati 1. januarja 2020.

Vlada Republike Slovenije

 Marjan Šarec

predsednik

Št. 007-902/2019/7

Ljubljana, 13. decembra 2019

EVA 2019-3130-0046

**OBRAZLOŽITEV**

1. **UVOD**
2. **Pravna podlaga (besedilo, vsebina zakonske določbe, ki je podlaga za izdajo predpisa):**

– prvi odstavek 3. člena Zakona o sistemu plač v javnem sektorju (št. [108/09](http://www.uradni-list.si/1/objava.jsp?sop=2009-01-4891) – uradno prečiščeno besedilo, [13/10](http://www.uradni-list.si/1/objava.jsp?sop=2010-01-0520), [59/10](http://www.uradni-list.si/1/objava.jsp?sop=2010-01-3273), [85/10](http://www.uradni-list.si/1/objava.jsp?sop=2010-01-4554), [107/10](http://www.uradni-list.si/1/objava.jsp?sop=2010-01-5583), [35/11](http://www.uradni-list.si/1/objava.jsp?sop=2011-01-1743) – ORZSPJS49a, [27/12](http://www.uradni-list.si/1/objava.jsp?sop=2012-01-1121) – odl. US, [40/12](http://www.uradni-list.si/1/objava.jsp?sop=2012-01-1700) – ZUJF, [46/13](http://www.uradni-list.si/1/objava.jsp?sop=2013-01-1753), [25/14](http://www.uradni-list.si/1/objava.jsp?sop=2014-01-0961) – ZFU, [50/14](http://www.uradni-list.si/1/objava.jsp?sop=2014-01-2074), [95/14](http://www.uradni-list.si/1/objava.jsp?sop=2014-01-3949) – ZUPPJS15, [82/15](http://www.uradni-list.si/1/objava.jsp?sop=2015-01-3254), [23/17](http://www.uradni-list.si/1/objava.jsp?sop=2017-01-1206) – ZDOdv, [67/17](http://www.uradni-list.si/1/objava.jsp?sop=2017-01-3165) in [84/18](http://www.uradni-list.si/1/objava.jsp?sop=2018-01-4122)),

– 44. člen Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09 in 80/10 – ZUTD, 31/15 in 30/18 – ZKZaš),

– 96. člen Zakona o službi v Slovenski vojski (Uradni list RS, št. [68/07](http://www.uradni-list.si/1/objava.jsp?urlurid=20073761) in [58/08](http://www.uradni-list.si/1/objava.jsp?urlurid=20082481) – ZSPJS-I),

– 70. člen Zakona o državnem tožilstvu (Uradni list RS, št. 58/11, 21/12 – ZDU-1F, 47/12, 15/13 – ZODPol, 47/13 – ZDU-1G, 48/13 – ZSKZDČEU-1, 19/15, 23/17 – ZSSve in 36/19).

1. **Rok za izdajo uredbe, določen z zakonom:**

**/**

1. **Splošna obrazložitev predloga uredbe, če je potrebna:**

**/**

1. **Predstavitev presoje posledic za posamezna področja, če te niso mogle biti celovito predstavljene v predlogu zakona:**

**/**

**II. VSEBINSKA OBRAZLOŽITEV**

Slovenija bo od 1. julija 2021 do vključno 31. 12. 2021 drugič predsedovala Svetu Evropske unije. Vlada Republike Slovenije (v nadaljnjem besedilu: Vlada RS) je na 9. redni seji 22. 11. 2019 s sklepom št. 54001-2/2018/8 določila, da se priprave in izvedba predsedovanja Republike Slovenije Svetu Evropske unije izvede kot posebni vladni projekt »Predsedovanje Republike Slovenije Svetu Evropske unije 2021«, ki se konča s sprejetjem končnega poročila o predsedovanju Republike Slovenije Svetu Evropske unije 2021 oziroma najpozneje do 30. junija 2022. Hkrati je Projektni skupini za koordinacijo priprav in izvedbe predsedovanja Slovenije Svetu Evropske unije 2021 naložila pripravo celovite projektne naloge za navedeni posebni vladni projekt. S sklepom Vlade RS št. 54001-2/2018/11 z dne 7. 3. 2019 je bila sprejeta Projektna naloga za posebni vladni projekt »Predsedovanje Republike Slovenije Svetu Evropske unije 2021«.

Naloge v okviru posebnega vladnega projekta »Predsedovanje Republike Slovenije Svetu Evropske unije 2021« bodo večinoma opravljali javni uslužbenci, ki so že zaposleni v organih državne uprave, oziroma javni uslužbenci na diplomatsko-konzularnih predstavništvih Republike Slovenije v tujini, ki so strokovnjaki za posamezna področja. Za izvajanje nalog, povezanih s posebnim projektom, bodo potrebne tudi dodatne kadrovske okrepitve, in sicer kot zaposlitve za izvedbo projekta za določen čas trajanja projekta. Že zaposleni javni uslužbenci pa bodo premeščeni za določen čas za opravljanje nalog glede predsedovanja oziroma bodo napoteni na delo v tujino. Javne uslužbence bosta na delo v Stalno predstavništvo Republike Slovenije pri Evropski uniji in v ostala predstavništva Republike Slovenije v tujini napotili Ministrstvo za zunanje zadeve in Ministrstvo za obrambo. Po končanem posebnem projektu »Predsedovanje Republike Slovenije Svetu Evropske unije 2021«, se javni uslužbenci, ki so bili dodatno napoteni na Stalno predstavništvo Republike Slovenije pri Evropski uniji in druga diplomatsko-konzularna predstavništva zaradi predsedovanja in imajo veljavno pogodbo o zaposlitvi, vrnejo v organ, iz katerega prihajajo, razen če bodo razporejeni na delovna mesta v okviru redne sistemizacije Stalnega predstavništva Republike Slovenije pri Evropski uniji ali drugih diplomatsko-konzularnih predstavništev.

V okviru Projektne naloge za posebni vladni projekt »Predsedovanje Republike Slovenije Svetu Evropske unije 2021« je določeno, da bo nagrajevanje delovne uspešnosti iz naslova povečanega obsega dela za opravljanje dela pri projektu »Predsedovanja Republike Slovenije Svetu Evropske unije 2021« potekalo v skladu z veljavnimi predpisi. Pričakuje se, da bodo nekateri javni uslužbenci dodatno obremenjeni že v času priprav, večina pa bo dodatno obremenjena predvsem v času predsedovanja.

Veljavna Uredba o plačah in drugih prejemkih javnih uslužbencev za delo v tujini (Uradni list RS, št. 14/09, 16/09 – popr., 23/09, 51/10, 67/10, 80/10 – ZUTD, 41/12, 68/12, 47/13, 96/14, 39/15, 57/15, 73/15, 98/15, 6/16, 38/16, 62/16, 4/17, 26/17, 35/17, 54/17, 5/18, 35/18, 43/18, 64/18, 6/19, 35/19 in 59/19) ne vsebuje določb glede dela plače za delovno uspešnost iz naslova povečanega obsega dela za javne uslužbence, ki so napoteni na delo v tujino. Vsebuje le določbe v zvezi z delom plače za redno delovno uspešnost (21. člen), ki pa se v skladu z Dogovorom o plačah in drugih stroškov dela v javnem sektorju (Uradni list RS, št. 80/18) med vlado in reprezentativnimi sindikati javnega sektorja, ne izplačuje do 30. junija 2020.

V času prvega predsedovanja Republike Slovenije Svetu Evropske unije v letu 2008 je bilo področje povečanega obsega dela oziroma plačilo nadpovprečne obremenjenosti urejeno z Uredbo o pogojih in višini dodatka za plačilo povečanega obsega dela (Uradni list RS, št. 48/06 in 23/07), ki je kot enega izmed možnih razlogov za izplačilo dodatka za povečani obseg dela javnim uslužbencem določala tudi delo pri projektu predsedovanja Republike Slovenije EU. S prehodom na novi plačni sistem pa je bila na podlagi tretjega odstavka 22.e člena ZSPJS sprejeta Uredba o delovni uspešnosti iz naslova povečanega obsega dela za javne uslužbence (Uradni list RS, št. 53/08 in 89/08), ki pa ne ureja navedenega plačila za javne uslužbence, ki so napoteni na delo v tujino.

Ker bodo v času priprav in izvedbe predsedovanja Republike Slovenije Svetu Evropske unije leta 2021 nekateri javni uslužbenci, ki so oziroma bodo napoteni na delo v tujino zaradi priprav in izvedbe predsedovanja Republike Slovenije Svetu Evropske unije v letu 2021, opravljali večji obseg dela ali dodatno delo in bodo dodatno obremenjeni zaradi dodelitve nalog v zvezi s predsedovanjem ali premeščeni na delovno mesto z nalogami v zvezi s predsedovanjem, se s predlagano dopolnitvijo uredbe predlaga enaka ureditev glede izplačila delovne uspešnosti, kot velja za javne uslužbence, ki opravljajo delo v Republiki Sloveniji. Za te javne uslužbence izplačilo dela plače iz naslova povečanega obsega dela pri izvajanju posebnega vladnega projekta določata zakon, ki ureja sistem plač v javnem sektorju, in uredba, ki ureja delovno uspešnost iz naslova povečanega obsega dela za javne uslužbence. Glede na navedeno predlog uredbe vsebuje nov, 21.a člen, ki določa enake pogoje in višino izplačila dela plače za delovno uspešnost iz naslova povečanega obsega dela v času priprav in izvedbe predsedovanja Republike Slovenije Svetu Evropske unije leta 2021 tudi za javne uslužbence, ki so napoteni na delo v tujino.

Za obračun dela plače iz naslova povečanega obsega dela se za javne uslužbence, ki opravljajo delo v tujini, kot osnova določi osnovna plača javnega uslužbenca za delo v Sloveniji. Enaka osnova je določena tudi za obračun dela plače za redno delovno uspešnost (21. člen Uredbe o plačah in drugih prejemkih javnih uslužbencev za delo v tujini).

Glede višine dela plače iz naslova tovrstne delovne uspešnosti je v skladu z ureditvijo, ki velja za javne uslužbence v letu 2020, treba upoštevati, da so se vlada in reprezentativni sindikati javnega sektorja v Dogovoru o plačah in drugih stroškov dela v javnem sektorju (Uradni list RS, št. 80/18, v nadaljnjem besedilu: Dogovor) dogovorili, da se delovna uspešnost iz naslova povečanega obsega dela do 30. junija 2020 izplačuje v omejenem obsegu. Za leto 2019 je bila ta omejitev urejena v zakonu o izvrševanju proračuna, za leto 2020 pa je urejena v Zakonu o ukrepih na področju plač in drugih stroškov dela v javnem sektorju za leti 2020 in 2021 ter izredni uskladitvi pokojnin. Navedeni zakon v prvem odstavku 5. člena v skladu s III. točko Dogovora določa, da se ne glede na prvi odstavek 4. člena Uredbe o delovni uspešnosti iz naslova povečanega obsega dela za javne uslužbence (Uradni list RS, št. 53/08 in 89/08) in splošne akte, ki urejajo plačilo delovne uspešnosti iz naslova povečanega obsega dela za javne uslužbence v drugih državnih organih, lahko do 30. junija 2020 višina dela plače javnega uslužbenca za plačilo delovne uspešnosti pri opravljanju rednih delovnih nalog uporabnika proračuna ali projekta, načrtovanega v okviru sprejetega finančnega načrta uporabnika proračuna, znaša največ 20 odstotkov njegove osnovne plače. Če se javnemu uslužbencu izplačuje del plače za plačilo delovne uspešnosti iz naslova povečanega obsega dela tudi iz naslova in sredstev posebnega projekta, lahko del plače znaša skupno (iz obeh naslovov) največ 30 odstotkov njegove osnovne plače.

Z namenom zagotavljanja enake obravnave vseh javnih uslužbencev, ki opravljajo naloge v okviru posebnega vladnega projekta »Predsedovanja Republike Slovenije Svetu Evropske unije 2021«, bo Podskupina za kadre predsedovanja Republike Slovenije Svetu Evropske unije pripravila usmeritve, ki jih bo potrdila Ožja delovna skupina za priprave in izvedbo predsedovanja Republike Slovenije Svetu Evropske unije, glede določitve višine izplačila delovne uspešnosti iz naslova povečanega obsega dela, ob upoštevanju dejstva, da je osnova za izračun delovne uspešnosti iz naslova povečanega obsega dela tudi za javne uslužbence, napotene na delo v tujino, osnovna plača za delo v Republiki Slovenije, da navedeni uslužbenci delo opravljajo v tujini, zaradi česar imajo določeno plačo za delo v tujini ter da je delovna uspešnost izvzeta iz obdavčitve in plačila vseh socialnih prispevkov.

Člen vsebuje tudi določbo, da se javnemu uslužbencu, ki prejme del plače za delovno uspešnost iz naslova povečanega obsega dela, za iste naloge ne sme dodeliti tudi dodatek za opravljanje dodatnih nalog, ki je določen v 11. členu uredbe, ki ureja plače za delo v tujini. Dodatek za opravljanje dodatnih nalog, ki povečujejo obseg dela javnega uslužbenca, kot so finančne in varnostne naloge, je del plače, ki pripada zaposlenim na delovnih mestih plačne skupine J – delovna mesta spremljajočih dejavnosti na predstavništvu, ki poleg nalog v okviru svojega delovnega mesta stalno opravljajo še druge naloge. Dodatek pripada tudi diplomatu ali drugemu javnemu uslužbencu, ki poleg nalog v okviru svojega delovnega mesta vodi finančno poslovanje ali je odgovoren za naloge v zvezi z varnostjo, kadar v predstavništvu ni ustreznih strokovno-tehničnih javnih uslužbencev. Dodatek za opravljanje dodatnih nalog pripada tudi javnemu uslužbencu, ki ni zaposlen na predstavništvu in ki poleg nalog svojega delovnega mesta vodi finančno poslovanje ali je odgovoren za naloge v zvezi z varnostjo.

Zaradi navedene spremembe je treba spremeniti tudi definicijo plače za delo v tujini, tako da bo ta vsebovala tudi del plače za delovno uspešnost iz naslova povečanega obsega dela v času priprav in izvedbe predsedovanja Republike Slovenije Svetu Evropske unije leta 2021 (dopolnitev 6. člena uredbe).

Predlog uredbe določa, da ta začne veljati 1. januarja 2020.